Source: http://lex.justice.md/md/378741/
Timestamp: 2019-04-23 15:57:55+00:00

Document:
LPC312/2018
ID intern unic: 378741
Publicat : 04.01.2019 în Monitorul Oficial Nr. 1-5 art Nr : 34 Data intrarii in vigoare : 04.07.2019
Art. I. – Legea nr. 1456/1993 cu privire la activitatea farmaceutică (republicată în Monitorul Oficial al Republicii Moldova, 2005, nr. 59–61, art. 200), cu modificările ulterioare, se modifică după cum urmează:
1. Articolul 1 se completează în final cu o noţiune nouă cu următorul cuprins:
„securitate farmaceutică – totalitatea măsurilor orientate spre depistarea şi prevenirea ameninţărilor potenţiale pentru sănătatea populaţiei, condiţionate de accesibilitatea, calitatea neconformă, falsificarea medicamentelor, precum şi de utilizarea lor incorectă şi/sau în scopuri frauduloase.”
2. Articolul 3 se completează cu alineatul (4) cu următorul cuprins:
„(4) Întreprinderile şi instituţiile farmaceutice vor activa în conformitate cu prevederile Regulilor de bune practici, aprobate de către Guvern.”
3. Articolul 18 se completează cu alineatul (11) cu următorul cuprins:
„(11) Pentru asigurarea asistenţei cu medicamente a populaţiei, Guvernul va aproba sortimentul minim de medicamente esenţiale şi vitale destinate utilizării în condiţii de ambulatoriu, de care să dispună obligatoriu depozitele farmaceutice şi farmaciile cu circuit deschis.”
4. La articolul 181, după a doua liniuță se introduce o nouă liniuță cu următorul cuprins:
„– să fie asiguraţi, la necesitate, cu medicamente orfane destinate medicaţiei tratării pacienţilor cu boli rare;”.
5. Articolul 201 se completează cu alineatul (5) cu următorul cuprins:
„(5) Deţinătorul unui certificat de înregistrare pentru un medicament şi distribuitorii acelui medicament, pus efectiv pe piaţă în Republica Moldova, asigură, în limitele responsabilităţilor lor, stocuri necesare şi continue din acel medicament către farmacii şi instituţii medicale, astfel încît să fie acoperite nevoile pacienţilor din Republica Moldova.”
Art. II. – Articolul 5 din Legea ocrotirii sănătăţii nr. 411/1995 (Monitorul Oficial al Republicii Moldova, 1995, nr. 34, art. 373), cu modificările ulterioare, se completează cu alineatul (21) cu următorul cuprins:
„(21) Ministerul Sănătăţii, Muncii şi Protecţiei Sociale elaborează şi coordonează implementarea politicilor publice în domeniul asigurării securităţii sanitare şi farmaceutice a statului.”
Art. III. – La articolul 1 din Legea nr. 589/1995 privind rezervele materiale de stat şi de mobilizare (Monitorul Oficial al Republicii Moldova, 1996, nr. 11–12, art. 114), cu modificările ulterioare, alineatul (2) se modifică după cum urmează:
în partea introductivă, textul „Ministerul Economiei şi Infrastructurii şi Ministerul Apărării” se substituie cu textul „Ministerul Economiei şi Infrastructurii, Ministerul Apărării şi Ministerul Sănătăţii, Muncii și Protecţiei Sociale”;
litera e) se completează în final cu textul „ , precum şi în alte cazuri de situaţii excepţionale (calamităţi naturale, epidemii, epizootii, accidente industriale, fenomene sociale şi/sau economice, etc.)”.
Art. IV. – Legea nr. 1409/1997 cu privire la medicamente (Monitorul Oficial al Republicii Moldova, 1998, nr. 52–53, art. 368), cu modificările ulterioare, se modifică după cum urmează:
1. Articolul 6 se completează cu alineatul (7) cu următorul cuprins:
„(7) Ministerul Sănătăţii, Muncii şi Protecţiei Sociale va elabora şi va aproba regulamentele privind crearea listelor de medicamente esenţiale, compensate, orfane şi a formularului farmacoterapeutic.”
2. Articolul 9 se completează cu alineatul (11) cu următorul cuprins:
„(11) Toate studiile şi cercetările de elaborare a medicamentelor se efectuează pe principii etice, orientate spre obţinerea beneficiilor pentru sănătate.”
3. La articolul 22, alineatul (11) se abrogă.
„e) să încurajeze utilizarea raţională a medicamentelor.”
„(4) Regulamentul cu privire la promovarea şi publicitatea medicamentelor se aprobă de către Guvern.”
Nr. 312. Chişinău, 30 noiembrie 2018.

References: Articolul 1
 Articolul 3
 Articolul 18
 articolul 181
 Articolul 201
 Articolul 5
 articolul 1
 Articolul 6
 Articolul 9
 articolul 22